
„KEZDJÜK A ROHAMOZÁST!” 


Tervezési igazgató: Jens Kronvold Frederiksen / modelltervező: Jordan David Scott / grafikus tervező: Madison O’Neil 

A LEGO® Star Wars 1999-ben indult útjára, és azóta minden évben új modellekkel bővült a termékcsalád. A LEGO Star Wars 
tervezői csapata tizenegy modelltervezőből és négy grafikus tervezőből áll. A csapatban egyaránt vannak friss ötleteket hozó 
kezdő építők, és olyan tapasztalt LEGO Star Wars tervezők is, akik már sok modellt mondhatnak magukénak. 


Ez a csapat készen áll új, innovatív LEGO Star Wars modellek megalkotására éppúgy, mint a korábbi klasszikus LEGO Star 
Wars űrhajók új verzióinak megalkotására vagy továbbfejlesztésére. LEGO Star Wars termékcsaládunk elsődleges célja klassz, 
szórakoztató és inspiráló LEGO Star Wars modellek megalkotása a gyermekek számára. 


A LEGO Direct esetében alkalmunk adódik még nagyobb méretű, még nehezebb feladatot jelentő modellek kialakítására is, 
fokozott figyelmet fordítva a pontosságra és a részletekre. Ezeknek a modelleknek a kifejlesztése szórakoztató és izgalmas, 
ugyanakkor hatalmas kihívás is! Mindig a legjobbat próbáljuk nyújtani, és reméljük, hogy élvezni fogod a megépítését. 


Tervezési igazgató: Jens Kronvold Frederiksen / modelltervező: Jordan David Scott / grafikus tervező: Madison O‘Neil 


Kellemes építést! 



Jens Kronvold Frederiksen 
Tervezési igazgató, LEGO® Star Wars™ 


NÉHÁNY SZÓ A LEGO® STAR WARS TERVEZŐI CSAPATÁRÓL 

AZ Y-SZÁRNYÚ STARFIGHTER™ 


Csillagportól fényesen és nehéz protonbomba rakománnyal terhelten, az 
Y-szárnyú gép egy olyan robusztus vadászbombázó, amelyet eredetileg a 
Klónok háborújában való használatra terveztek. Ezt a nagy hatótávolságú 
bombázót azonban végül felváltották a Birodalmi Csillaghajó flotta csatahajói, 
a megmaradó hajókat pedig értékesítettek, visszaszerezték, vagy ellopták, 
hogy a Lázadók használhassák. A lázadók, akik használták ezt az űrjárművet, 
szerencsecsontnak becézik, a formája miatt. Az Y-szárnyú gép felbecsülhetetlen 
erőforrásnak bizonyult a Galaktikus Birodalom elleni küzdelemben. 


Az Y-szárnyú konstrukciója jó pajzsvédelmet kapott és esztétikailag kellemes 
megjelenésű lemezburkolat került a hajótörzsre is, amikor az elsőket használatba 
vették a Klónok háborúja során, de a géptörzs felületi burkolata folyamatos 
karbantartást igényelt, és minden egyes alkalommal le kellett szerelni, amikor a 


hajó belsejében akartak munkálatokat végezni. Ezért, amikor az Y-szárnyú gépet 
rendszerbe állították a Lázadó Szövetségénél, sok karbantartó csapat teljes 
egészében leszerelte ezt, szabadon hagyva a fő hajótörzset. Ez a változtatás 
csökkentette az építőelemek tömegét, és hozzájárult a motorok jobb hűtéséhez is, 
ami fokozta az Y-szárnyú gépek teljesítményét. 


Erőteljes fegyverzettel és megbízható hiperhajtóművel felszerelve, az Y-szárnyúak 
számos konfliktus részesei voltak. A robusztus hajótestnek és a védőpajzsoknak 
köszönhetően a hajó képes elviselni a légelhárító lövedékek találatait, amit 
bombatámadások során szerez, de sebessége miatt, az Y-szárnyú sebezhető 
a sokkal gyorsabb TIE vadászokkal folytatott közelharcban. Hasznosságát az is 
bizonyítja, hogy a lázadók az Arany hajórajukat a Yavin 4-en teljes egészében 
erőteljes Y-szárnyú gépekkel szerelték fel. 


Ralph McQuarrie © & ™ Lucasfilm Ltd. 


5 


TÉNYEK ÉS ADATOK 


BTL Y-szárnyú gép Tények és adatok 
Gyártó 
Koensayr Manufacturing 
Modell 
BTL Y-szárnyú Starfighter 
Tulajdonos 
Lázadó Szövetség 


Műszaki adatok - BTL Y-szárnyú gép 
Hossza 
16,24 méter 
Magassága 
2,44 méter 
Maximális légköri sebesség 
1.000 km/h 
Hiperhajtómű minősítése 
1.0 osztály 
Fegyverzet 
Taim & Bak IX4 lézerágyú (2) 
SW-5 ionágyú (2) 
fegyverzet indító 


Motor egység 
Turbó-módosított R200 starboard ionhajtómű 
Személyzet 
1 pilóta 
Asztromechanikus droid 


© & ™ Lucasfilm Ltd. 

K: Az Y-szárnyú a levehető hajótörzs védőborításról volt ismert, amit 
gyakran elhagytak. Milyen technikát használtál arra, hogy megőrizd a 
modell tartósságát az ennyire lecsupaszított géptörzs ellenére? 
V: Amikor elkezdtem az Y-szárnyú építését, tudtam, hogy az oldalán lévő 
motorok okozzák majd a legnagyobb problémát. Nagyon hosszúak és 
hihetetlen vékonyak. Ez hatással volt a súlypontra, és egészen trükkös 
módszert igényelt a motorok rögzítéséhez. Kipróbáltam néhány különféle 
konstrukciót, de végül kiderült, hogy csak egy egyszerű Technic keretre és 
néhány nagyon stabil kereszttengelyre van szükségem ahhoz, hogy erős és 
könnyű szerkezetet építsek. Ez lehetővé tette, hogy a teljes belső szerkezetet 
elrejtsem az Y-szárnyú gép látható törzsének bámulatos részleteivel. 


K: Miben más az Y-szárnyú, mint a többi LEGO Star Wars készlet? 
V: Úgy gondolom, hogy ez azon kevés UCS Star Wars készletek egyike, 
amelyen olyan sok felületi formázás van, hogy a modell minden részét szó 
szerint beborítják a bonyolult apró részletek és építmények. 


ISMERKEDJ MEG A MODELLTERVEZŐVEL 


K: Számos egyedülálló és mesés járművel találkozunk a Star Wars 
univerzumban. Hogyan döntitek el, hogy melyik legyen a következő 
LEGO® Star Wars jármű, amit a csapat megalkot? 
V: A következő modell kiválasztása egy hosszú folyamat, sok tényező 
játszik benne szerepet. Először is, megnézzük a rajongók visszajelzéseit 
és kéréseit az esetleges új modellekre vonatkozóan. Egy lehetséges új 
modell esetén megnézzük a korábbi változatokat is, milyen régen jelent 
meg, és hogyan tudnánk továbbfejleszteni egy új változatban. Végül, ha 
megjelenik egy új Star Wars film, vagy más kapcsolódó tartalom, akkor 
ezt is befolyásolhatja egy új modell kiválasztását. 


K: Az Y-szárnyúnak több, különféle változata létezik, a BTL-S3 
kétüléses csapásmérő vadász, a BTL-A4 ionágyúval az elején, a 
„Longprobe“ típus és természetesen, a legelső változat, a BTL-B. 
Hogyan döntötted el, hogy melyik Y-szárnyú változatot lehet 
megépíteni LEGO elemekből? 
V: A Star Wars univerzum Y-szárnyú gépei közül a legjellegzetesebbet 
akartuk elkészíteni. A BTL-A4 Y-szárnyú Starfighter a Star Wars IV. 
epizód: Új remény részében a lövészárok futási jelenetben bukkan fel. 
Ez az egyik legjellegzetesebb Star Wars jelenet, ezért választottuk ezt a 
változatot. 


Jordan David Scott 


© & ™ Lucasfilm Ltd. 


Jordan David Scott 

K: Milyen jellemzői vannak az Y-szárnyúnak, amelyeket fontosnak 
tartottál beépíteni a végleges változatba? 
V: A referenciaképeket nézve, különösen tetszett a pilótafülke oldalán 
végigfutó kékes homokszínű sáv. A sáv azért készült, hogy érdekessé tegye 
a konstrukciót, és szerintem bevált. Hasonló technikát használtak a Zsivány 
Egyes téma egyik kisebb termékénél. Egy másik részlet, amit meg akartam 
jeleníteni, mint az UCS hósiklónál, amin dolgoztam, a modell részletesen 
kidolgozott alsó oldala. Úgy érzem, hogy nagyon fontos biztosítani azt, hogy 
attól függetlenül, hogy a modell melyik részét nézzük, a filmhez hű részleteket 
lássunk. 


K: Mi befolyásolja a LEGO építőelemek színválasztását a modell 
elkészítésénél? Megpróbálod a jármű színeit a filmen látott járművéhez 
igazítani, vagy mást is figyelembe kell venned? 
V: Nem vitás, hogy a modell külső részén minél jobban meg kell közelíteni 
a filmen látottakat. Szerencsére, az Y-szárnyú színe egészen visszafogott, 
de van rajta néhány szép díszítés. Ehhez jó sok szürke és sötétszürke 
színt használtam, de utána kiegészítettem néhány barna folttal, sötétvörös 
csövekkel, és sötétbarna színnel, ami rozsdás, kopott részleteket jelez. Belül 
a modell egészen színpompás, hogy könnyebb legyen az építés. Skóciából 
származom, így mindig arra törekszem, hogy elrejtsek egy kék és fehér elemet 
valahol a szerkezetben. A pilótafülke teljesen fehér, így ez nem volt túl nehéz! 


© & ™ Lucasfilm Ltd. 


K: Volt olyan része az Y-szárnyúnak, amit különösen nehéz volt LEGO 
elemekből létrehozni? Hogyan tudtad megoldani a problémát? 
V: Feltétlenül. Az oldalsó motorokat, mint már említettem nagyon nehéz 
volt stabilan megformálni, de a legnehezebb rész az volt, hogy ezek henger 
alakúak. Az UCS Y-szárnyú korábbi változatának konstrukciója inkább sarkos 
volt, ezért szerettem volna ezen javítani, de ez rengeteg építési nehézséggel 
járt. A tartóoszlopok végigfutnak a motorokig, és ott vannak mind a 4 oldalon, 
ezért könnyen megépíthetők. Azonban, az igazi kihívást a teljes motornak 
a modell vázához való csatlakoztatása jelentette. A csatlakozási pontjaim 
ugyanabban a szögben álltak, mint a tartóoszlopok, és ez nem igazán precíz. 
Néhány nagyon furcsa építési technikát kellett alkalmaznom forgócsuklókkal, 
hogy ki tudjam alakítani ezt a 45 fokos csatlakozási pontot. Ez után, még meg 
kellett építenem a részleteket is, és úgy kialakítani, hogy kereknek tűnjön. 
Nagyon nehéz feladat volt, de örülök, hogy végül sikerült, és úgy gondolom, 
hogy most egész jól néz ki... Remélem a rajongók is így gondolják! 


K: Mennyire pontosan követi a LEGO Y-szárnyú az igazi univerzumbeli 
járművet? 
V: Az én szememben egész pontosan. Sok nagyszerű referenciát kaptam a 
Lucasfilmtől és a modell szettekből az irodánkból. Azonban, mint a műtermi 
méretű modellek esetében ez szokásos, többet is használtak a különböző 
jelenetek felvétele során, ezért nem volt könnyű kiválasztani, hogy pontosan 
melyik Y-szárnyút építsem is meg. Végül, azt mondanám, hogy a LEGO® 
Y-szárnyú több különböző modell kombinációja. 

K: Van olyan emlékezetes részlet a minifigurák filmbeli változataiban, 
amiket fontos megtartani a végleges grafikában? 
V: Ebben a készletben a legfontosabb volt természetesen az Arany Vezér, 
azaz Jon Dutch Vander sisakja. Az olajzöld szín és a jelképek az oldalain 
egészen egyediek 


K: Miért élvezetes a minifigura tervezési folyamat? 
V: Olyan szerencsés vagyok, hogy egy személyben vagyok nagy Star Wars és 
nagy LEGO rajongó, ezért igazán különleges élmény számomra szereplőket 
átemelni az egyik univerzumból a másikba. Ha ki kellene emelnem egyetlen 
kedvenc momentumot a folyamatból, akkor az a tervezés teljes befejezése 
lenne, ami számomra azt jelenti, hogy első alkalommal eljutnak hozzám a 
kinyomtatott elemek, és kezemben tarthatom a figurát. 


ISMERKEDJ MEG A GRAFIKUS 
TERVEZŐVEL! 


Madison O’Neil 


Madison O’Neil 


K: Hogyan kezdted el a grafikus tervezési folyamatot egy új szett és az 
új minifigurák esetében? 
V: Amikor elkezdődik a grafikus tervezési folyamat, általában már határozott 
elképzelésünk van arról, hogy milyen szereplőket akarunk. Innen folytatom a 
referenciagyűjtéssel és a grafikus design felderítésével. A felderítés általában 
ugyanannak a konstrukciónak több, különféle változatban való létrehozását 
jelenti, ahol kísérletezünk a választható színekkel és elemméretekkel. Néha 
kézi vázlatot is készítek, de legtöbbször közvetlenül az Adobe Illustrator 
programmal kezdek. Ezt követően több körben is vitázunk és elemzünk a Star 
Wars grafikus tervezői csapatán belül, hogy tovább finomítsuk az eredményt, 
és természetesen a végső lépésben a Lucasfilm jóváhagyása is szükséges, ami 
további módosításokat igényelhet. 


K: Milyen kihívásokkal kell szembenézned, amikor olyan grafikát kell 
készítened, aminek felismerhetőnek és eléggé részletes kidolgozásúnak 
kell lennie, ugyanakkor legyen elég kicsi is, hogy elférjen egy minifigurán? 
V: A legnagyobb kihívást azok a Star Wars karakterek jelentik, amelyeken túl 
sok a részlet. Egy normál minifigura apró, és teljesen mások az arányai, mint 
egy élő emberé. Az összes fontos részlet elhelyezése néha olyan érzés, mint 
egy kirakós játék megfejtése. De az egyszerűsítés képessége ott van a LEGO® 
génekben. Meghatározzuk azokat a legfontosabb részleteket, amelyek elsődleges 
a figuráink számára, esetleg elhagyunk kisebb dolgokat, amik alig jelentenek 
értéket ebben a méretben. 


© & ™ Lucasfilm Ltd. 

© & ™ Lucasfilm Ltd. 
Irányító 
panelek 


Y-szárnyú 
pilóta 
Asztromechanikus 
droid 


K: Milyen anyagokat használsz referenciaként a minifigurák 
dekorációinak megtervezéséhez? Filmkocka képeket? Hivatalosan 
felhasználható műalkotásokat? 
V: Ez erősen függhet attól, hogy melyik filmből való a szereplő. Ha a film 
nem jelent még meg, akkor kapunk művészi koncepciót és körbeforgatható 
képeket a figuráról, ami alapján neki láthatunk a munkának. Ha a szereplő 
egy trilógiából vagy egy előzményből származik, akkor jobban szeretek 
állóképeket összegyűjteni a filmekből. Úgy érzem, hogy ez adja vissza 
legjobban, hogy a nézők milyen élményt szereznek egy adott szereplőről, 
és jó ürügyet szolgáltat arra is, hogy Star Wars filmet nézzek munkaidőben! 
Az Arany Vezér esetében az Új remény filmből gyűjtöttem képeket, de még a 
Zsivány Egyes filmben történt rövid idejű megjelenését is figyelembe vettem. 


K: A Star Wars univerzum szereplői nagyon részletesen kidolgozottak. 
Hogyan válogatod ki, hogy melyik részletet kelted életre, és melyik nem 
fontos annyira, hogy bekerüljön a végleges változatba? 
V: Szerintem ezt a méret és a kiváltott hatás dönti el. A minőségi grafikák 
biztosítására számos tervezési előírásunk van, például a minimális 
vonalvastagság és pontméret. Bizonyos részletek a figurákon egyszerűen 
túl kicsik lennének a megjelenítéshez az irányelveink miatt. Egyes kisebb 
részleteket esetleg azért gyomlálunk ki, mert nem hatásosak... nem olyanok, 
amilyenekre egy rajongó emlékezne, ha arra a szereplőre gondol. 
A legérdekesebb és legemlékezetesebb jellemzőket mindig hangsúlyozzuk. 


LEGO and the LEGO logo are trademarks of the LEGO Group. ©2018 The LEGO Group. 


